《与王问溪约游多异岭不果》
明代·岑徵

中秋借得蹇驴骑，拟向名山共赋诗。清梦几年寻胜事，白云何意负幽期。

尘缘未尽非关俗，松月虚悬欲待谁。游约更期黄菊节，岂宜重惹北山移。

作者简介：岑徵（一六二七—一六九九），字金纪，号霍山。南海人。明思宗崇祯间诸生。年二十遭鼎革，弃诸生，隐西樵。沧桑事定，乃入粤西，泛三湘，走金陵，复北游燕赵间，所至多凭吊寄怀之作。性方介，不受人怜，人亦罕怜之者。所与为友者，惟高僧、野人及二三知己。坎壈以终。著有《选选楼集》。清陈伯陶编《胜朝粤东遗民录》卷一有传。